Lisa 2

27.09.2023 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 3.2-5/23/1889-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU
nr 3.2-5/23/1889-1 MUUTMINE**

22.04.2024

**Transpordiamet**, registrikoodiga 70001490, aadressiga Valge 4, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Topauto Pärnu Osaühing**, registrikoodiga 10531589, aadressiga Tallinna mnt 82, 80043 Pärnu (edaspidi **Teostaja**), mida esindab juhatuse liige Aivar Unt, kes tegutseb põhikirja alusel,

vahel on sõlmitud 27.09.2023 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/23/1889-1 (edaspidi **Leping**).

Võttes arvesse, et:

1. Lepingu punkti 8.1. kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4. kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 09.04.2024 numbriga 11.2-7/24/10195-1) Lepingu punkti 2.2. muutmiseks. Teostaja soovib Lepingu punkti 2.2. lisada õigused teostada ülevaatust esmakordselt kasutusele võetavatele L6e-kategooria CITROEN ning M1- ja N1-kategooria CITROEN DANGEL sõidukitele. Transpordiametile teadaolevalt on N1-kategooria HONDA avaldusele märgitud ekslikult.;
4. 06.03.2024 muudatuse punktiga 1. muudeti Lepingu punkti 2.2. sõnastust järgmiselt: „*Teostaja võib teostada Ülevaatust esmakordselt kasutusele võetavatele M1- ja N1-kategooria CITROEN, M1-kategooria HONDA ning M1- ja N1-kategooria OPEL sõidukitele (edaspidi* ***Sõiduk****).*“.

Lähtudes eeltoodust, lepivad Transpordiamet ja Teostaja kokku alljärgnevas:

1. Muuta Lepingu punkti 2.2. ning sõnastada see uues redaktsioonis alljärgnevalt:

„2.2. Teostaja võib teostada Ülevaatust esmakordselt kasutusele võetavatele M1-, N1- ja L6e-kategooria CITROEN, M1- ja N1-kategooria CITROEN DANGEL, M1-kategooria HONDA ning M1- ja N1-kategooria OPEL sõidukitele (edaspidi **Sõiduk**).“.

1. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
2. Lepingu muudatuse jõustumisest muutub kehtetuks Lepingu nr 3.2-5/23/1889-1 06.03.2024 sõlmitud lisa 1.
3. 27.09.2023 sõlmitud Lepingu nr 3.2-5/23/1889-1 juures on üks kehtiv lisa, mis on käesolev lisa 2.
4. Poolte rekvisiidid ja allkirjad:

 **Transpordiamet** **Topauto Pärnu Osaühing**

 Registrikood: 70001490 Registrikood: 10531589

 Asukoht: Valge 4 Asukoht: Tallinna mnt 82

 11413 Tallinn 80043 Pärnu

 Telefon: +372 620 1200 Telefon: +372 442 9945
E-post: info@transpordiamet.ee E-post: parnu@topauto.ee

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 */digitaalselt allkirjastatud/ /digitaalselt allkirjastatud/*